Arestat în prima zi a revoluției de la Timișoara. Marius Mioc: "M-au prins și mi-au tras câteva scatoalce".
16 decembrie 1989 este considerată prima zi a revoluției de la Timișoara. Marius Mioc a fost arestat în timp ce încerca să convingă timișorenii să protesteze. Marius Mioc: A început relaxat și până dimineață eram că sardelele acolo. Protestatarii alungați de autorități din Piața Maria au mers spre Catedrală și în cartierele Timișoarei.
Știi cum s-a aflat de primele proteste în Timișoara în seara zilei de 16 decembrie 1989?Marius Mioc: "M-am dus prin oraș și mi-am zis pe cine văd îi spun treaba asta, mâine la 17 după amiaza întâlnire la Piață Maria. Și îmi da cineva ideea: Du-te și la gara că acolo e mai multă lume, am intrat și pe hol pe peron vedeam grup de oameni mergeam la oameni le spuneam de întâlnire și plecăm rapid fără să stau la taclale. Când să ies din gara au apărut niște milițieni, au fugit după mine și m-au prins."Marius Mioc e unul dintre primii arestați ai revoluției din Timișoara.Marius Mioc: "Deci m-au prins și mi-au tras câteva scatoalce, m-au percheziționat și nici nu mai țin minte ce mi-au zis ceva concret. Când am ajuns la Miliția Județeană m-au întrebat numele și ce-i cu mine, ce s-a întâmplat? Și eu nu le-am zis că am fost la manifestație, le-am zis că treceam pe lângă gara și am văzut niște milițieni că trec pe lângă mine și m-am speriat și am fugit și eu și m-au prins. Cine te-o prins? Ăștia. Jap un baston. Nu se zice ăștia se zice Organele de Ordine."Sigur, ordinea, în arestul miliției timișorene din 1989 însemna altceva decât definiția din dicționar.Marius Mioc: "Dacă nu stăteai în genunchi cu mâinile pe ceafă primeai un baston după spinare. În noaptea respectivă au tot adus arestați, a început relaxat și până dimineață eram că sardelele acolo că nu.. plin complet plin, unii arestați cu sânge pe ei, mai rău mult mai rău erau bătuți decât mine eu primisem câteva bastoane, dar nu foarte tare, dar alții erau cu sânge cu.. arătau foarte rău."Revoluția de la Timișoara a început în această noapte. Revoluționarii și forțele de represiune au continuat să se confrunte.Protestatarii au pornit spre Piața Operei și au încercat să găsească sprijin în campusul studențesc și în cartiere.Până spre dimineața zilei de 17 decembrie, erau deja în arestul miliției peste 200 de protestatari.